Mirgi dhala nama dhuunfaa akka hin sarbamneef sadarkaa himannaa dubbisurraa eegalee hanga murtii kennuutti qaamni haqaa mala jiddu itti lixuu danda'u hedduu dha. Himatamaan gaaffii qaxaamuraa gaafaachu yoo hin dandeenye offirraa ittiifachuudhaaf Abukaatoo ittisaatti fayyadamuun rakkoo uummamu danda'u furuun ni danda'ama. Manni murtii ragaa daran barbaachisaa ta'e sababa rakkoo dandeettii yookiin dagannoodhaan yoo dhiyaachu dhabe sarbamuu mirgaa kan hordofsiisu waan ta'eef ragaan kun dhiyaate murtiidhaaf akka tolu taasifamu qaba.